## Uredba o odobravanju posebnih kredita za popravak stanova u društvenom i državnom vlasništvu oštećenih ratnim razaranjima

### NN 58/1991 (7.11.1991.), Uredba o odobravanju posebnih kredita za popravak stanova u društvenom i državnom vlasništvu oštećenih ratnim razaranjima

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine", broj 53/91). Vlada Republike Hrvatske, na
sjednici održanoj 6 studenoga 1991. godine donijela je

## UREDBU

### o odobravanju posebnih kredita za popravak stanova u društvenom i državnom vlasništvu oštećenih ratnim razaranjima

Članak 1.

Ovom uredbom uređuju se uvjeti i način odobravanja posebnih kredita
(u daljem tekstu: krediti) vlasnicima stanova u društvenom i državnom vlasništvu
(u daljem tekstu: vlasnici) za popravak stanova u zgradama oštećenim u
ratnim razaranjima. čije oštećenje ne dovodi u pitanje stabilnost zgrade.

Članak 2.

Na zahtjev vlasnika iz članka 1. ove uredbe banka odobrava kredit za
kupnju osnovnog građevinskog materijala. Banka odobrava kredit na temelju
zapisnika o procjeni štete, sa specifikacijom materijala i odgovarajućeg
dokaza o vlasništvu stana.

Članak 3.

Banka odobrava iznos kredita ovisno o vrsti zgrade i kategoriji oštećenja
i to:

- za I. kategoriju oštećenja, u dinarskoj protuvrijednosti do DEM 1.500.

- za II. kategoriju oštećenja, u dinarskoj protuvrijednosti do DEM 4.000,

- za III. kategoriju oštećenja, u dinarskoj protuvrijednosti do DEM
6.000.

Dinarska protuvrijednost kredita obračunava se po dnevnom tečaju utvrđenom
na tržištu novca,Republike Hrvatske. na dan zaključivanja ugovora o kreditu.
Ministarstvo zaštite okoliša, prostornog uređenja i stambeno-komunalne
djelatnosti posebnim uputstvom utvrđuje osnovni građevinski materiijal,
kategorizaciju oštećenja i vrstu zgrada u smislu ove uredbe.

Članak 4.

Kredit se odobrava na rok vraćanja od 5 godina. uz godišnju kamatu od
5%. Glavnica kredita se ne revalorizira. Otplata kredita počinje teći od
1. siječnja 1993. godine. Kamata se obračunava od dana početka korištenja
kredita.

Članak 5.

Iznos kredita odobrava se isključivo kao kreditno pismo, a vraćanje
se osigurava mjeničnim jamstvom dužnika.

Članak 6.

Nositelj stanarskog prava dužan je odmah obavijestiti vlasnika stana
da su na tom stanu nastale štete u smislu članka 1. ove uredbe. Ukoliko
vlasnik stana u roku 8 dana od dana primitka obavijesti iz stavka 1. ovog
članka ne pruži dokaze o podnošenju zahtjeva za odobrenje kredita za popravak
stana. zahtjev za odobrenje kredita može pod jednakim uvjetima podnijeti
nositelj stanarskog prava u tom stanu Iznos preuzetog kredita nositelju
stanarskog prava priznaje se kao prvi obrok kod kupnje stana prema Zakonu
o prodaji stanova na kojima postoji stanarsko pravo ("Narodne novine",
broj 27/91). Ako nositelj stanarskog prava ne kupi stan u kojem stanuje.
iznos preuzetog kredita vlasnik je dužan vratiti nositelju stanarskog prava
najkasnije u roku 5 godina u jednokratnom iznosu.

Članak 7.

Kontrolu primjene ove uredbe, uključivo i namjensko korištenje kredita
provodit će nadležni organi uprave svaki u okviru svojih ovlaštenja.

Članak 8.

Novčanom kaznom od 200.000 do 250.000 dinara kaznit će se za privredni
prijestup banka, ako odobri kredit protivno odredbama članka 1. do 6. ove
uredbe. Za privredni prijestup kaznit će se i odgovorna osoba u banci novčanom
kaznom od 10.000 do 25.000 dinara.

Članak 9.

Vlasnik stana odnosno nositelj stanarskog prava za kojeg se utvrdi da
kredit nije koristio namjenski za popravak stana u roku 3 mjeseca od dana
kada mu je kredit stavljen na raspolaganje, dužan je primljeni iznos vratiti
odmah odjednom.

Članak l0.

Ova uredba stupa na snagu danom objave u "Narodnim novinama".

Klasa: 36l-07/91-01/04

Urbroj : 5030116-91 -2

Zagreb, 6. studenoga 1991.

Predsjednik

**dr. Franjo Gregurić, v. r.**

Uredba, NN 58/1991-1562